Document ID: /roh_data/filtered/fineweb-2-filterrobots_roh.jsonl.gz/71903

L'uvestg da Cuira, Vitus Huonder, sa dosta cunter las renfatschas en connex cun il cas dal spiritual da Bürglen UR, Wendelin Bucheli. El n'haja betg reagi memia svelt u memia dir cur ch'el ha pretendi la demissiun dal spiritual ch'aveva benedì in per omosexual.
Huonder ha preschentà ina glista detagliada dals eveniments. Plinavant na vegnia l'uvestgieu però betg a far decleraziuns uffizialas. Sco gia communitgà, vegnia uss l'uvestg da Losanna Charles Morerod a discutar cul prer Bucheli.
En la chaussa Bucheli/Bürglen saja vegnì suggerà che l'uvestg da Cuira haja agì memia spert e memia dir, quai scriva Giuseppe Gracia, l'incumbensà per las medias, en ina communicaziun.